Ek is seker julle is ook gedurig opsoek na ‘n Bybelversie of ‘n gedeelte in die Bybel, maar weet net nooit waar om dit te vind nie. As jy nie ‘n Millennial is wat met tegnologie gebore is nie kan dinge nogal vir jou lol. ‘Oom Google’ help baie, maar dis nie altyd so maklik as jy dit in Afrikaans soek nie.
Terwyl ons so paar jaar gelede weer besig was om die Bybel deur te lees, het ons die versies begin neerskryf soos ons gelees het, en dit in ‘n baie eenvoudige WORD dokument getik vir die gebruik van ons eie gemeentelede.
As jy in die tegnologie-era gebore is, sal Thomas van “Die Lewegewer” Webtuiste se post: Bybel op jou rekenaar ideaal wees vir jou. Hy het ‘n wonderlike post gedoen met die verskillende webtuistes waar jy die Bybel op jou selfoon of rekenaar kan aflaai, en dan elektronies toegang tot hierdie inligting het.